Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13. - pročišćeni tekst, 137/15. i 123/17.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 15/17., 2/18. i 3/18.-pročišćeni tekst), vezano uz Upute za izradu proračuna jedinica lokalne i područne (regionalne) samouprave za razdoblje 2021. – 2023. od strane Ministarstva financija, Županijska skupština Koprivničko-križevačke županije dana 2020. godine donosi

**PLAN SUKCESIVNOG POKRIĆA MANJKA**

**KOPRIVNIČKO-KRIŽEVAČKE ŽUPANIJE**

**I.**

Sukladno Zakona o proračunu i Uputama za izradu proračuna jedinica lokalne i područne (regionalne) samouprave za razdoblje 2021. – 2023. godine donosi se, uz Proračun za 2021. godinu sa projekcijama za 2022. i 2023. godinu, Plan sukcesivnog pokrića manjka procijenjenog za 2020.. godinu.

**II.**

Koprivničko-križevačka županija sa proračunskim korisnicima procjenjuje da će u 2020. godini ostvariti manjak u iznosu od 63.000.000 kuna.

Procijenjeni manjak je konsolidirani rezultat poslovanja Koprivničko-križevačke županije i njezinih proračunskih korisnika.

Procijenjeni manjak mora se sanirati kroz tri godine poduzimanjem mjera i konsolidacijom poslovanja u 2021., 2022. i 2023. godini.

Mjere konsolidacije moraju obuhvatiti:

* izvršiti analizu svih troškova po programima, projektima i aktivnostima te na osnovu toga smanjiti rashode i izdatke proračuna,
* racionalizaciju svih troškova
* osiguranje dodatnih financijskih sredstava za kapitalne projekte iz fondova EU i dugoročnih

 izvora financiranja

 Proračunski korisnici koji su procijenili da će ostvariti manjak, koji ne proizlazi iz metodoloških razloga iskazivanja prihoda i primitaka i rashoda i izdataka, dužni su poduzeti gore navedene mjere i uskladiti svoje prihode i rashode i donijeti vlastiti plan pokrića manjka.

**III.**

 Osobe odgovorne za donošenje operativnih mjera iz točke II. ove Odluke i njihovo provođenje su ravnatelji ustanova.

**IV.**

Primjenom navedenih mjera a poštujući načelo dobrog financijskog upravljanja manjak će se sanirati kroz buduće trogodišnje razdoblje 2020. – 2022. sljedećom dinamikom:

2021. godine pokrit će se iznos od 9.570.456,21 kuna

2022. godine pokrit će se iznos od 24.000.000,00 kuna

2023. godine pokrit će se iznos od 29.429.543,79 kuna.

 **V.**

Dinamika pokrića procijenjenog manjka proračunskih korisnika mora biti temeljena na mjerama iz točke II. ovog plana kako bi u sljedećem trogodišnjem razdoblju Koprivničko-križevačka županija i njeni proračunski korisnici pokrili procijenjene manjkove te na taj način osigurali da u tom periodu nastave redovno poslovati obavljajući normalno i bez financijskih poteškoća svoje redovne djelatnosti.

 ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 400-06/20-01/18

URBROJ: 2137/1-03/01-20-6

Koprivnica, 2020.

 PREDSJEDNIK:

 Željko Pintar